I’ll Be There for You (Bon Jovin kappale)

I’ll Be There for You on yhdysvaltalaisen hard rock -yhtye Bon Jovin kappale vuonna 1988 ilmestyneeltä New Jersey -albumilta. Singlenä se julkaistiin vuonna 1989. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Ilmestymisvuonnaan single saavutti ensimmäisen sijan The Billboard Hot 100 -singlelistalla ja sijoittui viidenneksi Mainstream Rock Tracks -listalla.

Kappaleesta on kuvattu myös musiikkivideo, jossa yhtye esiintyy lähes pimeällä, varjoisalla esiintymislavalla, minkä jälkeen videolla on keikkatallennetta Wembley Arenalta, Lontoosta. 

Singlen korkein listasijoitus oli numero 1 Yhdysvalloissa ja matalin 67. sija Saksassa.

Kokoonpano 
 Jon Bon Jovi – laulu
 Richie Sambora – kitara
 Alec John Such – bassokitara
 David Bryan – koskettimet
 Tico Torres – rummut

Bon Jovin kappaleet
Vuoden 1988 kappaleet
Yhdysvaltain singlelistan ykköset